Teknologien+bak+web+2.0

Mannen som regnes som en av "oppfinnerne" av internett Tom Berners-Lee mener selv at det ikke er så mye nytt i web 2.0. I et [|podcast intervju] hevder han at: //"Web 1.0 handlet bare om å knytte sammen mennesker. Det var et interaktivt rom, og jeg mener at ingen vet hva Web 2.0, som selvfølgelig er en del av jargonen, egentlig vet hva begrepet betyr. Hvis Web 2.0 er blogger og wikis for deg, så er det "mennesker til mennesker". Men det er det som var hensikten med weben fra starten av, sier Berners-Lee. Faktisk handler denne Web 2.0-en om å benytte standarder som er blitt produsert av alle de som arbeider med Web 1.0. Det betyr å benytte Document Object Model, HTML, SVG og HTTP, så det er å bygge ting som bruker webstandardene, pluss JavaScript, selvfølgelig."//

Feeds
Dette ikonet indikerer at en side har en feed. Med bruk av Feeds er det mulig å følge med på blogger,nyheter i nettaviser, osv. uten å måtte gå til hvert enkelt nettsted for å sjekke. Når det produseres noe nytt innhold blir nettstedets feed oppdatert. Dette gjelder også bloggenes kommentarfelt. De fleste nettlesere har nå en feedslesere integrert i nettleseren. Men det finnes også egne feedslesere, f. eks [|Google Reader]. Med en feedleser kan du abonnere på feeds fra de sidene du ønsker å følge med på. Når det skjer en endring vil du automatisk få melding om det. Når du abonnerer på en podcast i iTunes eller [|Juice] er det en feed som gjør slik at den laster ned nye podcasts automatisk. Det finnes flere typer feeds: Fire versjoner av [|RSS] og to versjoner av [|Atom]. Litt mer og noen eksempler finnes i kapitlet RSS.

API
API er en forkortelse for Allication Programmable Interface. En åpen API tilbyr et grensesnitt mot andre programmer. Det betyr at andre programmer kan hente ut data eller legge inn data til dette programmet. Et eksempel på et webbasert program som tilbyr en åpen API er Google Maps. En kan for eksempel legge til notater på forskjellige punkter på Google Maps-kartet og så dele dette med andre, hente nyheter fra forskjellige kilder, eller vise deg på Google Maps-kartet, hvor i USA det bor registrerte seksualforbrytere. En professor som driver med fjerundervisning kan f. eks også vise sine studenter hvor han [|bor og arbeider].

[|Ajax] er en sammensmelting av forskjellige eldre teknologier som JavaScript og XML. Teknikken gjør at ny informasjon kan lastes inn på en side uten at hele siden må lastes på nytt, at du kan dra og slippe ting på en nettside på samme måte som i et program. Dermed kan brukervennligheten generelt bli veldig mye bedre enn vi er vant med fra Web 1.0. Dette sammen med stadig bedre overføringshastighet (båndbredde) gjør det mulig å kjøre programmer i en nettside istedenfor på maskinen din. Et eksempel på dette kan være Googles webbaserte applikasjoner:[|dokumentbehandler og regneark], [|karttjeneste] og [|e-post]. (Rekneark som også er nevnt i kapitlet Endrede arbeidsmåter. Et annet eksempel kan være denne wikien (Wikispaces).

Podcast
Komprimeringsteknikken mp3 gjorde det mulig å komprimere store musikkfiler ned i en størrelse på et par megabyte uten at kvaliteten ble særlig forringet. Nrk har utnyttet dette til å også legge ut populære og smale radioprogrammer som nedlastbare mp3-filer. Disse kan avspilles på små mp3-spillere, mobiltelefoner, kameraer, pc-er etc. Etter hvert som lagringskapasiteten på de små enhetene øker og hastigheten på nettetøker blir det mer vanlig også med video podcast. Enkelte nettsteder tilbyr også muligheten for å få lastet ned innholdet som digital tale. Glimrende for blinde eller for den som skal kombinere f. eks trening og studier. Slik kan [|nettsiden] om hva web 2,0 er, bli [|lydfila] om samme tema.

Wiki
[|Wiki]-teknologien daterer seg tilbake til 1995, lenge før noen hadde hørt om Web 2.0. I tillegg er wiki ikke like mye brukt i Web 2.0-tjenester som de ovennevnte teknologiene, men wiki er like fullt en viktig del av Web 2.0. En av de eldste, og mest kjente, Web 2.0 tjenestene på nettet er [|Wikipedia]. Wikipedia er et leksikon som er fullt og helt bygd opp rundt Wiki-systemet. En Wiki gjør det mulig for hvem som helst å redigere eksisterende sider, og legge til nye sider. Ofte trenger du heller ikke registrere deg for å legge til din informasjon og kunnskap om det temaet som skrives om. Wikier er en enkel måte å sette opp en sosial kunnskapsdatabase på. Ref: http://blogg.forteller.net/2006/03/06/web20/